खाटू श्याम के जागरण में भजनों की बही रसधार, देर तक जमे रहे श्रोता
कस्बेके कृषि मंडी यार्ड के व्यापार मंडल ने रविवार को श्रीहरी चैतन्यपुरी महाराज की अध्यक्षता में खाटू श्याम जागरण आयोजित किया गया। जिसमे मुख्य अतिथि कामां विधायक के निजी सचिव विष्णु जयसवाल, कामा प्रधान कमलेश, विशिष्ट अतिथि पहाड़ी कोतवाल मुकेश चंद, तहसीलदार रोशन लाल शर्मा मौजूद थे। जागरण में श्याम प्रेमियों ने भजनों पर जमकर ठुमके लगाए।
कस्बे की कृषि मंडी यार्ड में रविवार की रात्रि को पहला खाटूश्याम का विशाल जागरण शुरू हुआ। जिसमे चैतन्यपुरी महाराज ने बाबा श्याम की जोत जलाई गई। शुरुआत के दौर में धर्मवीर ब्रजवासी द्वारा गणेश वंदना से शुरू की गई। उसके साथ ही ब्रजवासी ने दिल दीवाना है आपका दिलदार सांवरे, का भजन सुनाया गया जिस पर श्याम भक्तों ने जमकर तालियां बजाई , उसके बाद चैतन्यपुरी महाराज ने लोगों के कहने पर तेरे भरोसे मेरी गाड़ी तू जाने तेरा काम जाने भजन सुनाया गया जिस पर बाबा के साथ भक्तों ने भी जमकर ठुमके लगाए। इसी क्रम में रेणू राजस्थानी ने अपने बाबा की मन्नत के भजन के साथ शुरुआत की और फागुन माह के भजन देखो देखो कान्हा होली है, कही छुप नहीं जाना कान्हा होली है, भजन सुनाया जिस पर जागरण में मौजूद महिलाओं ने जमकर तालियों के साथ नाच किया। इसी क्रम में उन्होंने तू यार मेरा दिलदार मेरा तू ही तो मेरा प्यार है में तेरी हो गई रे सांवरिया सरकार के भजन पर तालियों से पंडाल गुंजायमान हो गया। वहीं दिनेश राजस्थानी ने अपने भजनों में गाया मुझको यकीन आएगा मेरा यार सावरा, बिगड़ी मेरी बनाएगा मेरा यार सावरा, मेरे नैनो की पुतली में श्याम तेरी तस्वीर हो, हर घड़ी दर्शन करूं ऐसी मेरी तकदीर हो भजन गाया गया वहीं कौन सी ने मार दियो री टोना अरी मेरो मचलो श्याम सलोना के भजन पर पूरा पंडाल थिरक उठा और जोर जोर से श्याम बाबा के जयकारे लगाए गए। इसी क्रम में जयपुर से आई संजू शर्मा ने गजब ढहा दिया उन्होंने गोवर्धन उठाया तो कमाल हो गया, तूने बांसुरी बजाई तो धमाल हो गया, एक ही भजन में लोगों को नाचने पर मजबूर कर दिया जिस पर महिलाओं के साथ बच्चे और बुजुर्ग लोगों ने भी जमकर ठुमके लगाए लगाए।
इस अवसर पर कृषि मंडी यार्ड के सदस्यों ने विधायक प्रतिनिधि विष्णु जयसवाल को मंडी यार्ड में सुविधाएं उपलब्ध कराने को लेकर समस्याएं बताई जिस पर उन्होंने कहा की मंडी यार्ड को कृषि मंडी के लिए मुख्यमंत्री से विधायक बात करके पूरा कराएंगे और मंडी यार्ड में किसानों को छाया पानी के लिए दस लाख रुपये विधायक कोटे से देने की घोषणा की गई। मंडी यार्ड की तरफ से सभी अतिथियों का सम्मान किया गया। कार्यक्रम का संचालन डाल चंद गुप्ता द्वारा किया गया।
पहाड़ी. खाटू श्याम के जागरण में भजनों की प्रस्तुति देती महिला कलाकार।
डीग| ब्रजक्षेत्र की महान विभूति सांकेतवासी बाबा मनोहरदास की याद में उनके शिष्य शिवराम दास के सानिध्य में लक्ष्मण मंदिर में गत 30 साल से चल रही श्रीमदभागवत कथा ज्ञान यज्ञ में कथा वाचक पं मुरारी लाल पाराशर ने प्रवचन करते हुए कहा कि मनुष्य को अपनी वाणी को हमेशा संयमित रखना चाहिए। वाणी बहुत अनमेाल वस्तु है वाणी के द्वारा शत्रु मित्र बन जाता है और मित्र शत्रु बन जाता है। वाणी को अपने अंदर तोलकर बोलना चाहिए। वाणी के द्वारा सामने वाले व्यक्ति की वाणी शीतल होती है तथा स्वयं को भी शीतलता प्रदान करती है। मनुष्य को इंद्रियों को वश में रखना चाहिए और मन को भगवान के चरणों में लगाना चाहिए। संसार के भोगों के द्वारा इंद्रियों की तृप्ति नहीं हो सकती। इस मौके पर प्रजापति रूचि, प्रहलाद घु्रव चरित्र अनुसूइया चरित्र, सती चरित्र की कथा का वर्णन किया गया। मंगलवार को नंदोत्सव धूमधाम के साथ मनाया जाएगा।
hin_Deva hin_Deva hin_Deva hin_Deva hin_Deva hin_Deva